钦定古今图书集成/历象汇编/乾象典/第050卷 > 壁宿
## 钦定古今图书集成/历象汇编/乾象典/第050卷 > 壁宿

按《礼记月令》：“仲冬之月，昏东壁中。”

按《星经》，东壁二星，主文章图书也。土星，春夏金，秋冬
土。一名天术。

按：《史记天官书》《汉书天文志》俱不载。

按《晋书天文志》：“东壁二星，主文章，天下图书之秘府
也。”

按《隋书天文志》：“东壁二星，主文章，天下图书之秘府
也，主土功。”

按《宋史天文志》，“汉永元铜仪，东壁二星九度。旧去极
八十六度。景祐测验，壁二星九度，距南星去极八十
五度。”

按《观象玩占》：“壁二星曰东壁，一曰天街，一曰天池，一
曰天梁，图书之府，土星也，主文章，亦主土功，与室共
为天之四辅。其南九尺为日月五星中道。”